Neuvoston direktiivi 74/649/ETY, annettu 9 päivänä joulukuuta 1974, kolmansissa maissa tuotettavan viiniköynnöksen kasvullisen lisäysaineiston pitämisestä kaupan



Virallinen lehti nro L 352 , 28/12/1974 s. 0045 - 0045

Suomenk. erityispainos Alue 3 Nide 6 s. 0037

Kreikank. erityispainos: Luku 03 Nide 11 s. 0133

Ruotsink. erityispainos Alue 3 Nide 6 s. 0037

Espanjank. erityispainos: Luku 03 Nide 8 s. 0067

Portugalink. erityispainos: Luku 03 Nide 8 s. 0067



NEUVOSTON DIREKTIIVI, annettu 9 päivänä joulukuuta 1974, kolmansissa maissa tuotettavan viiniköynnöksen kasvullisen lisäysaineiston pitämisestä kaupan (74/649/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetun neuvoston direktiivin 68/193/ETY(1), sellaisena kuin se on viimeksi muutettuna direktiivillä 74/648/ETY(2), ja erityisesti sen 15 artiklan 2 kohdan, ottaa huomioon komission ehdotuksen, sekä katsoo, että lisäysaineiston tarve voidaan nykyisin tyydyttää yhteisön tuotannolla; kolmansissa maissa tuotettava lisäysaineisto on kuitenkin voitava hyväksyä yhteisössä, tällainen lisäysaineisto voidaan hyväksyä ainoastaan, jos se tarjoaa samat takeet kuin yhteisössä tuotettu lisäysaineisto, ja toisaalta on tarpeen tunnustaa tietyin edellytyksin kolmansissa maissa yhdessä jäsenvaltiossa varmennetun peruslisäysaineiston perusteella lisätyn aineiston vastaavuus kyseisessä jäsenvaltiossa lisätyn aineiston kanssa, ON ANTANUT TÄMÄN DIREKTIIVIN: 1 artikla Tämä direktiivi koskee kolmansissa maissa tuotettavaa ja yhteisössä kaupan pidettävää viiniköynnösten kasvullista lisäysaineistoa, jäljempänä "lisäysaineisto". 2 artikla Jäsenvaltiot voivat säätää, että yhdessä jäsenvaltiossa varmennetusta peruslisäysaineistosta suoraan peräisin oleva lisäysaineisto, joka on korjattu kolmannessa maassa, voidaan varmentaa peruslisäysaineiston tuottajamaassa, jos sille on tuotantoalueella suoritettu virallinen tutkimus, jossa vahvistetaan, että viljelys vastaa direktiivin 68/193/ETY liitteessä I määrättyjä edellytyksiä, ja jos virallisessa tutkimuksessa on todettu, että mainitun direktiivin liitteessä II määrättyjä edellytyksiä on noudatettu. 3 artikla Neuvosto voi komission ehdotuksesta määräenemmistöllä todeta a) 2 artiklassa säädetyssä tapauksessa, vastaavatko kolmannessa maassa suoritettavat viralliset viljelystutkimukset yhteisössä suoritettavia viljelystutkimuksia direktiivin 68/193/ETY liitteessä I määrättyjen edellytysten osalta; b) vastaako kolmannessa maassa korjattava lisäysaineisto, joka tarjoaa ominaisuuksiltaan ja toimenpiteiltä, jotka toteutetaan niiden tunnistamisen, merkitsemisen ja tarkastamisen varmistamiseksi tutkimuksissa, tässä suhteessa yhteisössä korjattavaa edellä mainitun direktiivin mukaista peruslisäysaineistoa, varmennettua lisäysaineistoa tai vakiolisäysaineistoa. 4 artikla Jäsenvaltioiden on saatettava tämän direktiivin noudattamisen edellyttämät toimenpiteet voimaan viimeistään 1 päivänä heinäkuuta 1976. Niiden on ilmoitettava tästä komissiolle viipymättä. 5 artikla Tämä direktiivi on osoitettu kaikille jäsenvaltioille. Tehty Brysselissä 9 päivänä joulukuuta 1974. Neuvoston puolesta Puheenjohtaja Ch. BONNET (1) EYVL N:o L 93, 17.4.1968, s. 15 (2) EYVL N:o L 352, 28.12.1974, s.43